《答王甫判官示游兴庆池之作》
宋代·黄庶

东池十里近，遭匝风物饱。
南山若户屏，登临四时好。
我初来长安，脚拟朝夕到。
缠绵簿书间，拘窘若囚盗。
一岁无几至，荏苒成吏考。
夜夜千顷月，只供钓鱼老。
平生林泉心，探奇欲倾倒。
咫尺乃尚尔，满意宁可保。
君官苦近市，危坐若林杭。
偷闲呶呶中，跃马志{左高右交}暴。
岂览足意思，满腹若瑰宝。
归来成新诗，使我愧怀抱。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。